text: Í døgunum 25. apríl til 07. mai vitjaði Atlantic Mission, við missiónsskipinum Juvél 2, í Hetlandi.
text: #000001
text: Tað varð farið av Havnini flaggdagin 25. apríl uml. kl.19:00. Í góðveðrinum hevði væl av fólki leita sær oman á Bursatanga á Eystaru vág kl. 18:00 at siga farvæl. Eitt sangblað var prentað til farvælløtuna, og tað varð sungið og talað, áðrenn lagt var frá bryggju við kós móti Lerwick.
text: #000002
text: Tað tekur millum 25 og 26 tímar at sigla av Havnini til Lerwick, tá siglt verður gjøgnum Yell-sundið; men verður farið suður um Sumburghead, sum er sunnasta nesið í Hetlandi, leggjast 3 – 4 tímar afturat. Skiparinynskti at taka leiðina suður um Sumburghead. Vit kundu komi til bryggju seint mikukvøldi, men valdu at liggja í góðveðrinum sunnan fyri Lerwick til náttin var av.
text: #000003
text: Hósmorgunin 27. apríl var av fagrasta veðri, og í silvitni millum Bressey og Lerwick sigldu vit við niðursettari ferð inn ímóti Lerwick, sum er høvuðsstaðurin í Hetlandi. Vit høvdu avtalað við havnamyndugleikarnar og samkomuna, at vit komu til bryggju kl.10:00 hósmorgunin. Vit fingu atløgupláss við innaru síðuna av Victoria-Pier (Victoria-Bryggjan), sum liggur í miðbýnum. Á uttaru síðuni liggja Cruise skipini, og teir 11 dagarnar vit lógu har, komu ikki færri enn trý Cruise skip, sum lýstu væl upp á Victoria-Pier og skaptu bryggjuhugna.
text: #000004
text: Hugaligt var at síggja gamlar kenningar úr samkomuni í Lerwick standa á bryggjuni, og ein blíðan og smílandi havnafúta, Charles, sum vit kenna frá fyrr av. Tá allir endarnir vóru festir og landleytarin settur, komu fólk umborð at heilsa uppá.
text: #000005
text: Sama kvøldi kl. 18:00 var manningin boðin til máltíð í samkomuni Ebenezer í Lerwick. Tað eru 12 ár liðin, síðani Atlantic Mission á fyrsta sinni vitjaði í Hetlandi, sum var fyrsti túrurin hjá Atlantic Mission við Juvél 2. Í hesum 12 ára tíðarskeiði hevur Atlantic Mission vitja í Hetlandi ikki færri en fýra ferðir, og hvørja ferð við Juvél 2 – “Skipið við bíbliumyndini og fiskatekninum á bógnum og Jóhs.3,16 á skorsteininum er í dag eitt kent skip í Lerwick!”
text: #000006
text: Samkoman hevði gjørt eina víðfevnadi arbeiðsskrá, sum byrjaði longu dagin eftir, fríggjadagin 28. apríl, við útbýting av innbjóðingum og traktatum. Nakrar túsund traktatir og innbjóðingar vórðu bornar inn í húsini hesar 11 dagarnar vitjanin var. Tað varð gingið í húsini bæði í Lerwick og øðrum støðum.
text: #000007
text: Afturat høvuðsoynni, Mainland, har býurin Lerwick liggur, fevndi skráin eisini oyggjarnar Yell, Whalsay og Trondra, har traktatir og innbjóðingar vórðu bornar inn í húsini og bjóðað varð til evangelisk møtir.
text: #000008
text: Møtir vórðu hildin í 7 ymiskum støðum; í samkomusalum, í kirkjubygningum (Church of Scotland) og almennum hølum. Fólk í samkomuni í Lerwick komu við egnum bilum og bussi til flutning av manningini millum tey mongu støðini, sum vitjað vórðu. Møtini vóru væl vitjað. Á seinasta møtinum, sum var í Lerwick sunnukvøldið 07. mai, sama kvøld sum vit fóru avstað, var fullsettur salur, har uml. 150 fólk vóru møtt upp.
text: #000009
text: Sanghefti, við 30 enskun sangum, var gjørt til ferðina. Tveir føroyskir sangir aftast í heftinum, har annar sangurin varð sungin av manningini í endanum á hvørjum møti. Fólkið dámdi væl at hoyra manningina syngja teir føroysku sangirnar.
text: #000010
text: Felagssangurin gekk avbera væl, sum varð borin uppi av sera góðum tónleikarum: Harry á Lakjuni við klaverið, Poul Dam við harmonikuni og Páll á Lakjuni og Heine Lútzen við hvør sínum guitara, sum eisinileiddu felagssangin. Heine Lútzen, sum er ein kendur sangari heima, framførdi nakrar solo. Páll á Lakjuni, sum hevur nógv ár á baki sum sangari, framførdi eisini solosang.
text: #000011
text: Sunnukvøldið 07. mai kl.22:00 var lagt frá bryggju í Lerwick, har fleiri vóru komin at siga farvæl. Aftur hesaferð valdi skiparin at sigla suður um Sumburghead, sum var ein rættuligur rullutúrur til skipið var komiðsuður um Sumburghead. Vit komu á Havnina kl. 06:00 týsmorgunin, tí vøra skuldi í land og onkur av manningin fór av. Síðani varð kósin sett norður til Klaksvíkar, har komið var í dýrdaveðri kl. 08:00.
text: #000012
text: Ein ferð sum hendan kann als ikki gjøgnumførast, um ikki nøkur eru, sum eru til reiðar at ofra persónliga tíð og orku. Man skal ikki taka tað sum sjálvfylgju, at menn og kvinnur melda seg til ferð sum hesa. Fyrireikararnir eru ómetaliga takksamir fyri teirra uppofrandi innsats – um tað ikki vóru slík, so varð eingin ferð gjørd av hesum slagnum!
text: #000015
text: Vanligt hevur verið at sigla við Juvél 2 til oyggjarnar, har møtir hava verið lýst, men soleiðis var ikki á hesum sinni. Valt var at lata skipið liggja í Lerwick undir vitjanini. Fólk vitjaðu umborð, og sunnudagin varð bjóðaðtil sunnudagsskúla í messuni.
text: #000016
text: At evangelisera út frá einum skipi er ein Gudgivin og unikur møguleiki. Skipið, sum liggur við bryggju, er ein sterk áminning til fólk um, at ein serlig vitjan er á staðnum. Fólk hava lætt við at koma umborð, tá lýstverður við OPIÐ SKIP. Tá er upplagt høvið at bjóða til drekkamunn við sangi, vitnisburði, talu og hugnaliga samveru; og um tørvur er, so eru góðar umstøður til persónligar samtalur. Hugnin umborð er annarleiðisenn í einum møtisali, eisini um man ikki siglur, men bert liggur við bryggju – evangeliska potentialið við einum hóskandi skipi hevur eingi mørk!
text: #000017
text: Fyrsta átakið hjá ATLANTIC MISSION var í 2011. Tá varð farið til Hetlands við Juvél 2. Síðani hava evangeliseringsferðir verið við Juvél 2 á hvørjum ári, við undantaki í 2021, tá eingin ferð varð gjørd vegna corona.
text: #000018
text: Í 2021 vóru ongi tiltøk orsaka av koronu. Hvat verður so í 2024 um Gud vil?
text: #000020
text: Nógv hevur verið sáað hesi mongu ár víða um í Norður Atlantshavi. Orð Guds er livandi sáð, sum virkar og veksur til ævigt lív og ævigan ávøkst. Nøkur sáa, nøkur vatna, nøkur heysta, men Gud virkar ávøkstin – Gudi veri tøkk og æran fyri alla Hansara náði og miskunn!
text: #000021
text: Er nú ljósið, sum í tær er, myrkur – hvussu stórt verður tá ikki myrkrið!
  Hevur tú nakað betri at gera, enn at tæna Harranum?
  “Tro på Jesus” – Símun Absalonsen hugleiðir um William Gibson Sloan
  Fanny Crosby – Símun Absalonsen hugleiðir
text: #000024
text: 9 fyrilestrar eftir Andrew W. Sloan
text: #000033
text: Kristus í Hebrearabrævinum – Osvald Kjærbo
text: #000034